Ontdek Jou Lewensdoel (Afrikaans, Paperback)
Jy kry egter nooit sommer net 'n quick fix nie. Jy moet nog steeds keuses maak, maar jy mag nie ander vir jou besluite blameer nie.
Ontdek jou lewensdoel gee nie vir jou 'n lys van dinge wat jy moet doen om 'n goeie man te wees nie. Dit help jou om jou hart en die passie wat God in jou geplant het, weer te ontdek. So kan jy die lewe leef wat spesiaal vir jou beplan is.
Dis nie' n boek met instruksies nie. Dit is 30 eerlike en eenvoudige lesse wat Frans in sy lewe geleer het en wat hom gehelp het op sy pad na sukses. Hy gesels diep uit sy hart en met eerlikheid en humor met jou as man. Die stories sal jou inspireer, amuseer, motiveer en leer. Met elke bladsy wat jy omblaai, sal jy besef: Ons is almal maar net onvolmaakte mense.
Al is jy nie perfek nie, kan jy nog steeds jou drome bewaarheid en' n waardevolle bydrae maak vir jou gesin en die wêreld.
Wanneer Die Kerk Verdwaal (Afrikaans, Paperback)
Stephan Joubert, Norma Rossouw, Isak Burger, Annalise Wiid
50 skrywers skryf saam om vrae rondom die kerk, geloof en God te beantwoord en gee ook opinies oor hoekom kerke leeg loop ...
Sominge gelowiges voel dat ander Christene hulle met 'n valkoog dophou. Hulle het 'n vrees vir die kerk se hoë standaard en hulle dink net perfekte mense hoort daar. Baie het al negatiewe ondervindings gehad en seergekry en is liefdeloos behandel.
50 skrywers het saamgespan en deel hulle wysheid oor Christenskap en sal jou nuut laat dink oor kerkwees en wat dit regtig betek om Jesus te volg
Die Groot Boek Met Bybelse Antwoorde (Afrikaans, Paperback)
Een Vraag Per Dag Joernaal - 99 Vrae vir 'n Lewe Wat Saak Maak (Afrikaans, Paperback)
As ons dink aan iets wat ons lewe kan verander, dink ons gewoonlik groot: 'n nuwe werk, 'n verhuising, 'n verhouding wat begin of beëindig word. Soms is dit egter iets kleins wat belangrik genoeg is om 'n groot verskil te maak. Een vraag op 'n slag!
Dit is waar EEN VRAAG PER DAG jou gaan help. Een op-die- man-af-vraag kan die rigting van jou lewe heeltemal verander... Lynette Beer vra 99 vrae oor dinge wat regtig saak maak en jou by lewensveranderende antwoorde sal uitbring. Jy kan op enige tydstip met dié joernaal begin. Skryf bloot vandag se datum by 'n vraag in en gebruik 'n paar minute om daaroor te dink. Skryf jou gedagtes neer en werk dan stelselmatig verder deur die boek. Kyk hoe jou lewe verander
By elke vraag is daar ruimte om op twee verskillende datums 'n antwoord neer te skryf. As die eerste 99 dae om is, kan jy dieselfde vrae weer antwoord. Dit gee jou 'n idee van hoe jou lewe oor 'n paar maande verander het.
Oor Gode En Afgode (Afrikaans, Paperback, 2nd Revised edition)
Marthinus Versfeld; Foreword by Ernst Wolff
Oor Gode En Afgode is 'n herdruk van 'n vyftal essays van die Suid-Afrikaanse filosoof Marthinus Versfeld.
Die bundel het oorspronklik reeds in 1948 verskyn, maar die kwessies wat hierin bespreek word, is vandag steeds aktueel. Versfeld se groot bekommernis hier is dat die Westerse mens se opvatting van redelikheid en sy verhouding met die wêreld om ons, sedert die Verligting baie verskraal het. Met verwysings na die kerkvader Augustinus en groot Middeleeuse filosowe soos Thomas van Aquinas, toon Versfeld aan dat hierdie ouer denkers se sienings van die skepping en die Skepper tot 'n meer geïntegreerde beeld van die mens en sy plek in die werklikheid kan bydra, 'n siening wat ook in ons postmoderne era aanklank by denkende lesers behoort te vind.
Die bundel bevat verder 'n kritiese bespreking van die Franse filosoof Jean-Jacques Rousseau en die oordrewe rol van die Staat in ons tyd (iets wat bekommerde Suid-Afrikaners met instemming kan lees), die verval in moraliteit en die oorheersing van die masjien in die lewe van die gewone mens. Dit is nie Versfeld se toeganklikste werk nie, maar die skrywer slaag steeds daarin om ingewikkelde filosofiese begrippe in eenvoudige taal oor te dra.